དེའང་རྒས་མོས་འདིར་ལས་ཀ་བྱེད་མཁན་ཚོར་ཞོགས་ཟས་རྒྱུན་དུ་སྤྲོད་པ་མ་ཟད།སྙིང་གཏམ་ལྟ་བུ་བཤད་ཚད་ཀྱི་ནང་དོན་ལ་མོ་རང་ཇི་ལྟར་བཟང་ལུགས་ཡག་ལུགས་རྐྱང་བཤད་ཀྱི་ཡོད།དེའང་མོས་སོ་སོས་དཀོན་མཆོག་ལ་ངོ་མ་ལོག་པར་མོ་ལ་ངན་དགུ་བྱས་ཟིན་པའི་རྒས་པོ་འདི་ཁྱིམ་སྒོ་ནས་ཕྱིར་ཕུད་བྱས་མེད་པ་ནི་མོ་རང་བཟང་ཆ་ཇི་ཙམ་ཡིན་མིན་ལ་སྦྱོར་ནས་བཤད་པར་དགའ།དེའི་རྐྱེན་གྱིས་ཚང་མས་རྒས་འཁོག་འདི་གཉིས་ནང་གི་རྒས་མོ་དེ་ནི་ཧ་ལས་པ་བཟང་མོ་ཞིག་ཡིན་ལུགས་དང་།རྒས་པོ་རླུང་རྒྱས་འདྲ་པོ་འདི་ནི་ཧ་ལས་པ་སྡུག་ཆག་ཅིག་ལ་ངོས་འཛིན་གསལ་པོ་ཡོད་པ་རེད།